**JELGAVAS PILSĒTAS PAŠVALDĪBAS 2018.GADA 22.NOVEMBRA SAISTOŠO NOTEIKUMU NR.18-18 “GROZĪJUMI JELGAVAS PILSĒTAS PAŠVALDĪBAS 2014.GADA 18.DECEMBRA SAISTOŠAJOS NOTEIKUMOS NR.14-25 “TRŪCĪGAS UN MAZNODROŠINĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi (turpmāk - noteikumi) tiek izdoti sakarā ar vecuma pensiju indeksāciju un citu pabalstu apmēra palielināšanu 2018.gadā, lai  nodrošinātu iespēju esošajiem Jelgavas pilsētas pašvaldības sociālās palīdzības un pašvaldības pabalstu saņēmējiem turpmāk saņemt sociālos pabalstus, kā arī pretendēt uz pārtiku un precēm [Eiropas Atbalsta fonda programmas ietvaros](https://likumi.lv/ta/id/269369-eiropas-atbalsta-fonda-vistrucigakajam-personam-2014-2020-gada-planosanas-perioda-vadibas-likums). Papildus tiek nodrošināta iespēja ģimenēm ar bērniem pretendēt uz maznodrošinātas ģimenes statusu, ja tās vidējie ienākumi katram ģimenes loceklim mēnesī pēdējo triju mēnešu laikā nepārsniedz 267,00 *euro.*Saskaņā ar likuma "[Par pašvaldībām](http://likumi.lv/ta/id/57255-par-pasvaldibam)" [43.panta](http://likumi.lv/ta/id/57255-par-pasvaldibam#p43) trešo daļu pašvaldībai ir tiesības realizēt brīvprātīgās iniciatīvas. Saskaņā ar likuma “Par palīdzību dzīvokļa jautājumu risināšanā” 14.panta sesto daļu pašvaldība var  noteikt ienākumu līmeni mēnesī maznodrošinātas ģimenes (personas) statusa noteikšanai. Attiecīgi tiek paaugstināts ienākumu līmenis mēnesī maznodrošinātas ģimenes (personas) statusa noteikšanai Jelgavas pilsētas pašvaldībā. |
| 2.Projekta nepieciešamības pamatojums | Ievērojot likuma "[Par pašvaldībām](http://likumi.lv/ta/id/57255-par-pasvaldibam)" [43.panta](http://likumi.lv/ta/id/57255-par-pasvaldibam#p43) trešajā daļā noteikto par pašvaldības brīvprātīgo iniciatīvu izpildi un likumu “Par palīdzību dzīvokļa jautājumu risināšanā” 14.panta sesto daļu ir nepieciešami noteikumi, lai paaugstinātu ienākumu līmeni mēnesī ģimenei (personai) atzīšanai par maznodrošinātu Jelgavas pilsētas pašvaldībā.Sakarā ar vecuma pensijas indeksāciju un citu pabalstu apmēra palielināšanu 2018.gadā, kā arī plānotajām izmaiņām nosacījumos pārtikas un preču saņemšanai [Eiropas Atbalsta fonda programmas ietvaros,](https://likumi.lv/ta/id/269369-eiropas-atbalsta-fonda-vistrucigakajam-personam-2014-2020-gada-planosanas-perioda-vadibas-likums) nepieciešams paaugstināt ienākumu līmeni mēnesī maznodrošinātas ģimenes (personas) statusa noteikšanai:* ģimenei ar bērniem par 52,00 *euro*;
* ģimenei, kurā nav darbspējīgu personu par 20,00 *euro*;
* atsevišķi dzīvojošam pensionāram, personai ar invaliditāti, politiski represētam pensionāram par 20,00 *euro*.
 |
| 3.Informācija par plānotā projekta ietekmi uz pašvaldības budžetu | Noteikumu realizēšanai tiks paredzēti naudas līdzekļi Jelgavas pilsētas pašvaldības iestādes ”Jelgavas sociālo lietu pārvalde” (turpmāk – JSLP) 2019.gada budžetā. Palielinot ienākumu līmeni mēnesī maznodrošināto ģimeņu statusa noteikšanai, provizoriski, papildus 75 ģimeņu ar bērniem atbalstam ir nepieciešami naudas līdzekļi 40270,00 *euro* apmērā (četrdesmit tūkstoši divi simti septiņdesmit *euro*). Dzīvokļa pabalstam papildus ir nepieciešams 19520,00 *euro* tajā skaitā:* dzīvokļa pabalstam 65 ģimenēm ar bērniem, kuras dzīvo Jelgavas pilsētas centralizētajai siltumapgādes sistēmai pieslēgtā dzīvojamā mājā 15 600 *euro* apmērā (65 ģimenes x 60 *euro* trijos mēnešosx 4 reizeskalendārajā gadā);
* dzīvokļa pabalstam 10 ģimenēm ar bērniem, kuru mājokļi nav pieslēgti Jelgavas pilsētas centralizētajai siltumapgādes sistēmai, 2280,00 *euro* (10 ģimenes x 57,00 *euro* trijos mēnešos x 4 reizes kalendārajā gadā);
* pabalstam individuālās apkures nodrošināšanai 10 ģimenēm ar bērniem 1640,00 *euro* (10 ģimenes x 164,00 *euro*  kalendārajā gadā).

Citiem pašvaldības pabalstiem (ēdināšanai vispārējās izglītības iestādē, pirmsskolas izglītības iestādes ēdināšanas pakalpojuma apmaksai, individuālo mācību piederumu iegādei, pilsētas sabiedriskā transporta braukšanas maksas segšanai, medicīnas pakalpojumu apmaksai, profesionālās ievirzes izglītības programmas mācību maksas segšanai),uz kuriem turpmāk var pretendēt maznodrošinātas ģimenes ar bērniem, papildus ir nepieciešams 20750,00 *euro*, tajā skaitā, citiem pabalstiem bērniem 18750,00 *euro* (vidēji 150 bērni x 125,00 *euro* vidēji uz vienu bērnu) un 2000,00 *euro* pilngadīgām personām pabalstam medicīnas pakalpojumu apmaksai (vidēji 20 personas x 100,00 *euro* vidēji kalendārajā gadā).  |
| 4.Informācija par plānotā projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā un biedrības “Jelgavas pensionāru biedrība” valdes sēdē. |

Jelgavas pilsētas domes priekšsēdētājs A. Rāviņš